Șeful poliției peruane, Oscar Arriola, a declarat că arestările au fost efectuate în urma unei investigații în coordonare cu agențiile internaționale de informații, care au furnizat date despre un cetățean iranian care a sosit în Peru la începutul lunii martie, notează Reuters.
"A trebuit să acționăm rapid pentru că astăzi (vineri - n.r.) iranianul urma să se întoarcă în Iran după ce a format o celulă teroristă pentru a elimina un cetățean israelian care urma să participe la evenimentul APEC", a declarat Arriola.
Arriola a declarat că autoritățile au identificat israelianul care ar fi fost vizat în atac, însă au ales să nu facă public numele persoanei din motive de securitate.
(sursa: Mediafax)